 

HSR SR dňa 18.08.2014 Bod č. 1 programu

**Stanovisko Republikovej únie zamestnávateľov**

* K Rozpočtu výdavkov na prípravu a zabezpečenie predsedníctva SR v Rade Európskej únie v roku 2016
* materiál na rokovaní HSR SR dňa 18.08.2014

**Stručný popis podstaty predkladaného materiálu a jeho relevancie z hľadiska RÚZ**

Materiál bol predložený na rokovanie HSR Ministerstvom zahraničných vecí a európskych záležitostí SR na základe Plánu legislatívnych úloh vlády SR na rok 2014.

**Cieľom a obsahom materiálu je najmä:**

Zámerom uvedeného materiálu je aktualizovať informácie obsiahnuté v materiáli Analýza výdavkov na zabezpečenie predsedníctva SR v Rade Európskej únie v roku 2016 (SK PRES), vrátane vyčíslenia výdavkov plánovaných pre rok 2015 na účely príprav SK PRES.

Materiál sa pridŕža štruktúry vymedzených skupín výdavkov, ktoré sú rozdelené podľa logických celkov z hľadiska organizácie a financovania. Rozpočet na rok 2015 tvoria prevažne osobné výdavky, ktorých základ bol položený už v roku 2014 a výdavky na cestovné náhrady. Ostatné výdavky tvoria výdavky na prípravné aktivity, ako napríklad tvorba vizualizácie SK PRES, informačno-komunikačné vybavenie zamestnancov vyslaných na Stále zastúpenie SR pri EÚ v Bruseli a podobne.

Rozpočet je časovo obmedzený na rok 2015. Podrobnú kalkuláciu výdavkov na roky 2016 a 2017 nie je možné v tomto štádiu príprav podrobne spracovať, keďže v súčasnosti nie sú dostatočne známe všetky informácie determinujúce výšku rozpočtu SK PRES. Kalkulácia výdavkov na roky 2016 a 2017 bude vypracovaná a predložená v rámci východísk rozpočtu verejnej správy na roky 2016 až 2018.

**Dopady materiálu na verejné financie a podnikateľské prostredie:**

Materiál predpokladá negatívny vplyv na verejné financie.

**Tabuľka č. 2**

|  |  |  |  |  |
| --- | --- | --- | --- | --- |
| **Financovanie** | **Vplyv na rozpočet verejnej správy**  **(v eurách)** | | | |
| **2014** | **2015** | **2016** | **2017** |
| **Celkový vplyv na rozpočet verejnej správy ( - príjmy, + výdavky)** | **3 000 000** | **15 647 826** | **0** | **0** |
| z toho vplyv na ŠR | 3 000 000 | 15 647 826 | 0 | 0 |
| financovanie zabezpečené v rozpočte (VPS) | 3 000 000 | 15 647 826 | 0 | 0 |
| ostatné zdroje financovania: Európsky sociálny fond (vzdelávanie) | 0 | 0 | 0 | 0 |
| **Rozpočtovo nekrytý vplyv / úspora** | **0** | **0** | **0** | **0** |

Materiál nepredpokladá negatívny ani pozitívny vplyv na podnikateľské prostredie.

**Postoj RÚZ k materiálu**

RÚZ berie predložený materiál na vedomie bez pripomienok

**Pripomienky RÚZ k predkladanému materiálu**

Bez pripomienok zo strany RÚZ

**Zdroj:** [RÚZ](https://lt.justice.gov.sk/Material/MaterialHome.aspx?instEID=-1&matEID=3089&langEID=1)